Projekts

LATVIJAS REPUBLIKAS MINISTRU KABINETS

2017.gada Noteikumi Nr.

Rīgā (prot. Nr. .§)

**Grozījumi Ministru kabineta 2014.gada 16.decembra noteikumos Nr.759 “Kārtība, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtība, kādā piešķir un anulē elektroniskās sistēmas lietošanas tiesības”**

Izdoti saskaņā ar Komercdarbības atbalsta kontroles likuma

12.panta 1.punktu

Izdarīt Ministru kabineta 2014.gada 16.decembra noteikumos Nr.759 “Kārtība, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtība, kādā piešķir un anulē elektroniskās sistēmas lietošanas tiesības” (Latvijas Vēstnesis, 2014, 252.nr.) šādus grozījumus:

1. papildināt noteikumus ar jaunu 4.5.1 apakšpunktu šādā redakcijā:

“4.5.1 pirmsvalidētājs (*Pre-validator*);”;

2. svītrot noteikumu 7.punktā vārdus “kā arī Finanšu ministrijas vai Zemkopības ministrijas ierēdnis vai darbinieks, kurš saskaņā ar amata vai darba pienākumiem veic komercdarbības atbalsta paziņojuma un kopsavilkuma informācijas projekta sākotnējo izvērtēšanu pirms iesniegšanas Eiropas Komisijā”;

3. papildināt noteikumus ar jaunu 8.1 punktu šādā redakcijā:

“8.1 Pirmsvalidētājs ir Finanšu ministrijas vai Zemkopības ministrijas ierēdnis vai darbinieks, kas saskaņā ar amata vai darba pienākumiem sistēmā elektroniski pirmsvalidē parakstīto komercdarbības atbalsta paziņojumu un kopsavilkuma informāciju, kā arī Finanšu ministrijas vai Zemkopības ministrijas ierēdnis vai darbinieks, kurš saskaņā ar amata vai darba pienākumiem veic komercdarbības atbalsta paziņojuma un kopsavilkuma informācijas projekta sākotnējo izvērtēšanu pirms iesniegšanas Eiropas Komisijā”;

4. aizstāt noteikumu 9. punktā vārdu “parakstīto” ar vārdu “pirmsvalidēto”;

5. aizstāt noteikumu 12. punktā vārdus “paziņojumu vai kopsavilkuma informācijas projektu un pirms tā elektroniskas parakstīšanas nosūta sākotnējai izvērtēšanai Finanšu ministrijai vai Zemkopības ministrijai” ar vārdiem “paziņojuma vai kopsavilkuma informācijas projektu un pirms tā elektroniskas parakstīšanas informē Finanšu ministriju vai Zemkopības ministriju par nepieciešamību uzsākt komercdarbības atbalsta paziņojuma vai kopsavilkuma informācijas projekta sākotnējo izvērtēšanu”;

6. aizstāt noteikumu 14. punktā vārdus “minētā komercdarbības atbalsta paziņojuma vai kopsavilkuma informācijas projekta” ar vārdiem “minētās informācijas par sagatavoto komercdarbības atbalsta paziņojuma vai kopsavilkuma informācijas projekta”;

7. izteikt noteikumu 15. punktu šādā redakcijā:

“15. Valsts vai pašvaldības institūcija vai šo institūciju pilnvarota juridiska persona divu darbdienu laikā pēc komercdarbības atbalsta paziņojuma vai kopsavilkuma informācijas elektroniskas parakstīšanas sistēmā informē par to Finanšu ministriju vai Zemkopības ministriju.”;

8. izteikt noteikumu 16. punktu šādā redakcijā:

“16. Finanšu ministrija vai Zemkopības ministrija divu darbdienu laikā pēc šo noteikumu 15. punktā noteiktās informācijas saņemšanas pirmsvalidē sistēmā komercdarbības atbalsta paziņojumu vai kopsavilkuma informāciju.”;

9. izteikt noteikumu 17. punktu šādā redakcijā:

“17. Validētājs divu darbdienu laikā no komercdarbības atbalsta paziņojuma vai kopsavilkuma informācijas pirmsvalidēšanas sistēmā validē attiecīgo komercdarbības atbalsta paziņojumu vai kopsavilkuma informāciju. Informāciju, ko Validētājs saņem no Eiropas Komisijas, tas divu darbdienu laikā nosūta Finanšu ministrijai vai Zemkopības ministrijai atbilstoši šo noteikumu 13. punktā noteiktajam kompetenču sadalījumam. ”;

10. papildināt noteikumus ar jaunu 17.1 punktu šādā redakcijā:

“17.1 Finanšu ministrija vai Zemkopības ministrija divu darbdienu laikā pēc šo noteikumu 17.punktā noteiktās informācijas saņemšanas informē par to valsts vai pašvaldības institūciju vai šo institūciju pilnvaroto juridisko personu, kas ir atbildīga par attiecīgā komercdarbības atbalsta paziņojuma vai kopsavilkuma informācijas projekta sagatavošanu sistēmā.”;

11. izteikt noteikumu 18. punkta otro teikumu šādā redakcijā:

“Lai piešķirtu, grozītu vai anulētu sistēmas lietošanas tiesības, attiecīgā valsts vai pašvaldības institūcija vai šo institūciju pilnvarota juridiska persona iesniedz Finanšu ministrijā vai Zemkopības ministrijā iesniegumu (2. pielikums), izņemot gadījumus, kad sistēmas lietošanas tiesības ir nepieciešams piešķirt, grozīt vai anulēt Finanšu ministrijas vai Zemkopības ministrijas ierēdnim vai darbiniekam. Finanšu ministrija un Zemkopības ministrijas galvenais koordinators piešķir, groza vai anulē sistēmas lietošanas tiesības Finanšu ministrijas vai Zemkopības ministrijas ierēdnim vai darbiniekam saskaņā ar to izstrādāto iekšējo kārtību.”;

12. izteikt noteikumu 19. punktu šādā redakcijā:

“19. Zemkopības ministrijas galvenais koordinators piešķir, groza un anulē sistēmas lietošanas tiesības valsts vai pašvaldības institūcijas ierēdnim vai darbiniekam vai šo institūciju pilnvarotas juridiskas personas pārstāvim, kurš saskaņā ar amata vai darba pienākumiem izstrādā komercdarbības atbalsta paziņojuma projektu vai kopsavilkuma informāciju Komercdarbības atbalsta kontroles likuma 9. panta otrajā daļā definētajās darbības jomās un nozarēs. Valsts vai pašvaldības institūcijas ierēdnis vai darbinieks vai šo institūciju pilnvarotas juridiskas personas pārstāvis iegūtās sistēmas lietošanas tiesības izmanto, arī gatavojot atbalsta programmas un individuālā atbalsta projekta pieteikumu citu komercdarbības nozaru atbalstīšanai. Pārējos gadījumos sistēmas lietošanas tiesības piešķir, groza un anulē Finanšu ministrijas galvenais koordinators.”;

13. izteikt noteikumu 1. pielikumu šādā redakcijā:

“1.pielikums

Ministru kabineta

2014.gada 16.decembra

noteikumiem Nr.759

**Sistēmā veicamās atļautās darbības atbilstoši sistēmas lietotāja kategorijai**

Darbības, kuras šo noteikumu 4. punktā minētajām sistēmas lietotāju kategorijām atļauts veikt saistībā ar komercdarbības atbalsta paziņojuma un kopsavilkuma informācijas sagatavošanu un iesniegšanu Eiropas Komisijā, tabulā atzīmētas ar X.

|  |  |  |  |  |  |  |  |
| --- | --- | --- | --- | --- | --- | --- | --- |
| Darbība | Galvenais koordinators | Ievadošais lietotājs | Parakstītājs | Skatītājs | Ierobežotais lietotājs | Pirmsvalidētājs | Validētājs |
| Izveidot jaunu paziņojumu |  | X | X |  |  |  |  |
| Skatīt esošo paziņojumu | X | X | X | X | X | X | X |
| Atjaunināt (tikai tad, ja statuss ir "projekts" vai "pabeigts") | X | X | X |  | X |  |  |
| Aizvērt veidlapu | X | X | X | X | X | X | X |
| Pārvērst par pirmspaziņojumu (tikai tad, ja statuss ir "projekts" un "pabeigts") | X | X | X | X | X |  | X |
| Pārvērst par paziņojumu (tikai tad, ja statuss ir "projekts" vai/un "pabeigts") | X | X | X |  | X |  |  |
| Pieprasīt vienkāršotu procedūru (tikai tad, ja statuss ir "projekts" vai "pabeigts") | X | X | X |  | X |  |  |
| Atsaukt vienkāršotas procedūras pieprasījumu (tikai tad, ja statuss ir "projekts" vai "pabeigts") | X | X | X |  | X |  |  |
| Saglabāt (tikai tad, ja statuss ir "projekts" vai "pabeigts") | X | X | X |  | X |  |  |
| Pabeigt (tikai tad, ja statuss ir "projekts" vai "pabeigts") | X | X | X |  | X |  |  |
| Atmest (tikai tad, ja statuss ir "projekts" vai "pabeigts") | X | X | X |  |  |  |  |
| Elektroniski parakstīt (tikai tad, ja statuss ir "pabeigts") | X | X | X |  |  |  |  |
| Pirmsvalidēt |  |  |  |  |  | X |  |
| Validēt (tikai tad, ja statuss ir "parakstīts") |  |  |  |  |  |  | X |
| Atsaukt (tikai tad, ja statuss ir "validēts") | X |  |  |  |  |  | X |
| Noraidīt (tikai tad, ja statuss ir "pabeigts" vai "parakstīts") |  |  | X |  |  | X | X |
| Pievienot piezīmes (tikai tad, ja statuss ir "projekts", "pabeigts" un "parakstīts") | X | X | X | X | X | X | X |
| Pievienot/noņemt grupas dalībniekus (tikai tad, ja statuss ir "projekts" un "pabeigts") | X | X | X |  |  |  |  |
| Pievienot papildu veidlapas (ja statuss ir "projekts" un "pabeigts") | X | X | X |  | X |  |  |

|  |  |
| --- | --- |
| Ministru prezidents | M.Kučinskis |
| Finanšu ministre | D.Reizniece-Ozola |

27.04.2017 10:24

966

J.Jenuševskis, 67095478

[jurijs.jenusevskis@fm.gov.lv](mailto:jurijs.jenusevskis@fm.gov.lv)